Tiszadada község Önkormányzat

Képviselő-testületének 

21/2009. (XII. 29.) R E N D EL E T E 

a közüzemi vízműből szolgáltatott ivóvízért, illetőleg a közüzemi csatornamű használatáért fizetendő legmagasabb hatósági díjak megállapításáról, a díjalkalmazás feltételeiről és a közműves ivóvízellátás, szennyvízelvezetés helyi szabályairól

Tiszadada község Önkormányzat Képviselő-testülete az „Árak megállapításáról” szóló – többször módosított – 1990. évi LXXXVII. törvény 7. §-ában kapott felhatalmazás alapján a közüzemi vízműből szolgáltatott ivóvízért, illetőleg a közüzemi csatornamű használatáért fizetendő legmagasabb hatósági díjak megállapításáról, a díjalkalmazás feltételeiről és a közműves ivóvízellátás, szennyvízelvezetés szabályairól a következő rendeletet alkotja. 

      I. fejezet

        Áralkalmazási feltételek

1. §

A rendelet hatálya kiterjed Tiszadada község közigazgatási területén a közüzemi ivóvízellátást, valamint szennyvízelvezetést és tisztítást biztosító NYÍRSÉGVÍZ Nyíregyháza és Térsége  Víz- és Csatornamű Zártkörűen Működő Részvénytársaságra, (a továbbiakban szolgáltató) és a szolgáltatást igénybevevő fogyasztókra, fogyasztói közösségek megbízottaira.

2. §

E rendelet alkalmazása szempontjából: 


1. Lakossági fogyasztás:

a.) az a vízhasználat, amikor a természetes személy a közüzemi vízműből szolgáltatott

ivóvizet kizárólag ivó- és háztartási vízszükségletének kielégítése céljára használja fel, továbbá

b.) az a vízhasználat, amikor a természetes személy a lakásától műszakilag el nem különített telephelyén vállalkozást folytat, de a vállalkozási célú ivóvíz-felhasználás a lakó- üdülőingatlan vízfogyasztásánál figyelembe vehető átalánymennyiségek mértékét nem haladja meg, továbbá 

c.) az a vízhasználat, amikor a természetes személy ivó-és háztartási vízszükségletének kielégítése céljából kizárólag a közkifolyót használja. 

2. Közületi fogyasztás:

            Az a vízfogyasztás, ami nem minősül lakossági fogyasztásnak.

3. Nem minősül közületi fogyasztásnak a lakáskezeléssel megbízott vállalkozások felé értékesített vízfogyasztás, ha azok lakossági fogyasztásnak minősülő fogyasztói hely felé számlázzák tovább a víz- és csatornahasználati díjat. 

4. Fogyasztó
a) az ingatlan tulajdonosa,

b) az ingatlant egyéb jogcímen használó, amennyiben a szolgáltatási szerződés nem a tulajdonossal, hanem vele jött létre.

5. Ivóvízvételi hely: 
Az ivóvizet szállító vezeték azon része, ahol a beépített szerelvények rendeltetésszerű használatával a vezetékből ivóvíz fogyasztása lehetséges.

6. A közkifolyónak és tűzcsapoknak nem háztartási vízszükséglet (pl. építkezés, gépkocsi mosás) kielégítése céljából – a polgármester és a szolgáltató hozzájárulása alapján – történő igénybevétele esetén, a vízfogyasztás mennyiségét a szolgáltató műszaki számítással állapítja meg. A felhasznált víz díját ez esetben a hozzájárulást kérőnek kell megfizetni.

3. §

(1) Az ivóvíz-szolgáltatás és a szennyvízelvezetés-tisztítás rendelkezésre állásáért    

      alapdíjat, a szolgáltatott ivóvíz, az elvezetett szennyvíz mennyisége után változó díjat      

      kell fizetni.

(2) Az alapdíjat a rendelkezésre állással arányosan, a beépített, illetve beépíthető vízmérő méretétől függő összegben kell megállapítani. Társasházakban az alapdíj megállapításánál lakásonként egy vízmérő, illetve vízvételi hely vehető figyelembe. 

(3) Az 1. sz. mellékletben megállapított víz-és csatornadíjon felül rendelkezésre állás díjat is fizetnie kell annak a nem lakossági fogyasztónak, amely műszaki-technikai szükségszerűségből, hatósági előírás alapján vagy egyéb okok miatt az általa ténylegesen igénybe vett vezetékes ivóvízmennyiséget meghaladó mértékű kapacitást köt le. 

(4) A rendelkezésre állási kapacitás lekötéséről és a díj megfizetésének módjáról a szolgáltató és a fogyasztó egymással külön szerződést köt. 

(5) A díj fizetésének alapjául szolgáló ivóvízmennyiséget vízmérővel, vízmérő hiányában a 3. sz. melléklet szerinti átalánnyal vagy műszaki számítással kell megállapítani.

(6) A felszíni vizeket szennyező vízterhelő anyag kibocsátása után vízterhelési díjat kell fizetni. A kibocsátók által közcsatornán elvezetett, majd felszíni vízbe bocsátott vízterhelő anyag után fizetendő díjat a szolgáltató a szolgáltatás árán felül a terhelés arányában áthárítja a szolgáltatást igénybevevőkre. 

(7) A Képviselő-testület a közüzemi vízműből szolgáltatott ivóvízért és a közüzemi csatornamű szolgáltatásért TISZADADA település közigazgatási területén 2009. január 1-jétől fizetendő ivóvíz- és csatornadíjakat a hatóság ár kiszámítására vonatkozó ármegállapítási  mechanizmus  szerint állapítja meg. 

Az ármegállapítási mechanizmust e rendelet 4. számú és 5. számú melléklete tartalmazza. 

A díjmegállapítás során alkalmazandó indexeket a 6. számú melléklet tartalmazza.

Az alapdíj megállapításának szabályait a 7. számú melléklet tartalmazza. 

(8) A díjakban előirányozható nyereségtartalomról, valamint a lakossági és nem lakossági díj arányáról a hatósági ár alkalmazójának előterjesztése alapján, a díjszámításokat megelőző időpontban a Közgyűlés dönt.

(9) Az ármegállapítási mechanizmus és az alkalmazandó indexek megfelelő alkalmazását a hatósági áralkalmazó Felügyelőbizottsága ellenőrzi.

(10) Az ivóvíz-és csatornadíjat a közszolgáltatási szerződésben rögzített, a számlán    

              feltüntetett határidőben kell megfizetni.

II. fejezet

A közműves ivóvízellátás és szennyvízelvezetés szabályai

4. §

     (1) A közműves ivóvízellátás és a közműves szennyvízelvezetés szabályait – a minőség, a 

      szolgáltatás folyamatossága, a teljesítés helye tekintetében – Kormányrendelet 

      állapítja meg. A fogyasztók és a szolgáltató közötti jogviszony egyéb kérdéseiben a 

      szolgáltatási szerződések és a szolgáltató üzletszabályzata az irányadó.

(2) A Ptk. 685. § c) pontja szerinti gazdálkodó szervezet által kért bekötés megvalósításához vagy a részére nyújtott szolgáltatás mennyiségének növeléséhez, illetőleg minősége igényelt javításához – lakásszövetkezet és önkormányzat tulajdonában lévő lakóépületek elhelyezésére szolgáló ingatlanok kivételével – víziközmű-fejlesztési hozzájárulást kell fizetni. A hozzájárulás mértéke az igényelt szolgáltatáshoz szükséges fejlesztés költségeinek arányos része. A víziközmű-fejlesztési hozzájárulás elkülönítetten kezelendő és kizárólag a víziközmű fejlesztésére fordítható. Az érdekeltségi hozzájárulás mértékét a jelen rendelet 2. sz. melléklete tartalmazza. 

III. fejezet

Szabálytalan víziközmű használat 

5. §

(1.)  Az előírásoktól eltérő víziközmű-használat megszüntetésére, a házi és a csatlakozó    

             hálózaton észlelt hibák kijavítására – ha ezeknek a szolgáltató felhívására nem tesz 

            eleget – a fogyasztót a jegyző kötelezi.

      (2.) Szabálytalan közműhasználatnak minősül, ha a fogyasztó

a) ivóvízbekötést (csatlakozást) létesít a szolgáltató hozzájárulása nélkül, továbbá ivóvizet vételez a vízmérő megkerülésével, vagy kiiktatásával, továbbá a mérés befolyásolásával. A mérés befolyásolását valószínűsíti, ha a vízmérőn az illetéktelen beavatkozás, leszerelés megakadályozása céljából felszerelt zár (plomba) sérült.

b) Az ivóvízközmű-hálózatba kapcsolt házi ivóvízhálózatot helyi (egyedi) vízbeszerzéshez kapcsolt vezetékkel (hálózattal) összeköti.

c) Szennyvízbekötést létesít a szolgáltató hozzájárulása nélkül, vagy az ingatlanon keletkező szennyvizet más módon a szennyvízelvezető közműbe vezeti.

d) A házi vízellátó rendszerből, vagy a szolgáltató hozzájárulásával felszerelt locsolási vízmérőn át vételezett vízből keletkezett szennyvizet a szolgáltató hozzájárulása nélkül a szennyvízelvezető közműbe juttatja.

e) Csapadékvizet a szennyvízelvezető rendszerbe vezet.

f) A szennyvízelvezető rendszerbe a hatályos jogszabály által meg nem engedett minőségű szennyvizet vezet be.

      (3) Szabálytalan közműhasználat megállapítása esetén a fogyasztó a szabálytalanul   vételezett ivóvíz, illetve a szabálytalanul elvezetett szennyvíz, csapadékvíz ivóvíz- és csatornadíját a szabálytalan közműhasználat kezdetétől a szabálytalanság megszüntetéséig terjedő időszakra köteles megfizetni a szolgáltató számlája ellenében.

Amennyiben a fogyasztó a szabálytalan közműhasználat kezdetét hitelt érdemlően nem bizonyítja, a szabálytalan használatot a közmű kiépítése és a rácsatlakozási lehetőség megnyíltának időpontjától, de legfeljebb a Ptk. szerinti elévülési idő tartamára visszamenően kell megállapítani. 

A szabálytalan közműhasználat időszakára eső ivóvíz- és szennyvízmennyiséget a szolgáltató háromszoros díjtétellel számlázza. A mennyiséget a 3. § 5. bekezdés alapján kell megállapítani. 

IV. fejezet

Vegyes és záró rendelkezések 

6. §

A jelen rendeletben nem szabályozott kérdésekben a „Közműves ivóvízellátásról és a közműves szennyvízelvezetésről” szóló, jelenleg hatályos 38/1995. (IV.05.) Kormányrendelet rendelkezései irányadók.

7. §. 

1) Ezen rendelet a kihirdetés napján lép hatályba. A kihirdetéséről a helyben szokásos 

    módon gondoskodunk. 

2) A rendelet hatálybalépésével egyidejűleg Tiszadada Község Önkormányzat képviselő-
    testületének az  Ivóvíz- és csatornaszolgáltatási díj hatósági árának megállapításáról  szóló 
    24/2008.  (XI.30.)  sz. rendelete  hatályát veszti. 

3.) Ezen rendelet a belső piaci szolgáltatásokról szóló 2006/123/EK irányelvbe ütköző  

     rendelkezést nem tartalmaz. 

Tiszadada, 2009. december 29. 

        Haraszin Gyula





dr. Fenyvesi Henrietta

         polgármester





         jegyző

Kihirdetve: 2010. január 01. 







dr. Fenyvesi Henrietta 

                                                                     jegyző







                            1. számú melléklet 

Tiszadada község Önkormányzat

Képviselő-testületének 

21/2009. (XII. 29.) rendeletéhez

2010. évi Ivóvíz- és csatornaszolgáltatási díj hatósági árának megállapításáról

1.  Alapdíj

     1.1 Vízmérővel mért fogyasztás esetén

	Vízmérő átmérő
	Q-max m3/n aránya 
	                     Alapdíj                 

           Ivóvíz
	1 hóra Ft

      Szennyvíz



	13-20
	1
	300
	250

	25-32
	3
	900
	750

	40-50
	9
	2.700
	2.250

	65-100
	33
	9.900
	8.250

	150-200
	81
	24.300
	20.250


    1.2. Egyéb fogyasztás esetén

      Lakásonként, vízvételi helyenként                           300 Ft                              250 Ft

2.  Változó díj 2010. január 01-től   -  2010. december 31-ig

2.1.   Ivóvíz szolgáltatás 

                   Lakosság részére                                         186.- Ft/m3

                  Közület    részére                                          215.-  Ft/m3
      2.2.   Szennyvízelvezetés - tisztítás

                 Lakosság részére                                           217.- Ft/m3    

                 Közület részére                                              272.- Ft/m3

3. A kapacitás lekötési díj a mindenkori változó díj 60 %-ának megfelelő összeg.

4. A díjak az általános forgalmi adót nem tartalmazzák. 

                                                                                                              2. számú melléklet 

Tiszadada község Önkormányzat

Képviselő-testületének 

21/2009. (XII. 29.) rendeletéhez

A Ptk. 685. §. c.) pontja szerinti gazdálkodó szervezetek által fizetendő egyszeri, egyösszegű 

közcélú érdekeltségi hozzájárulás mértéke:


Ivóvíz szolgáltatás esetén:               70.000.- Ft/m3/nap


Csatorna szolgáltatás esetén: 
          80.000.- Ft/m3/nap

